CELEX: 62020TN0465
Language: mt
Date: 2020-07-22 00:00:00
Title: Kawża T-465/20: Rikors ippreżentat fit-22 ta’ Lulju 2020 – Ryanair vs Il-Kummissjoni

31.8.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 287/46
            
         
      Rikors ippreżentat fit-22 ta’ Lulju 2020 – Ryanair vs Il-Kummissjoni
      (Kawża T-465/20)
      (2020/C 287/68)
      Lingwa tal-kawża: l-Ingliż
      
         Partijiet
      
      
         Rikorrenti: Ryanair DAC (Swords, l-Irlanda) (rappreżentanti: E. Vahida, F. Laprévote, S. Rating u I. Metaxas-Maranghidis, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-Deċiżjoni tal-Kummissjoni Ewropea (UE) tal-10 ta’ Ġunju 2020 dwar l-Għajnuna mill-Istat SA.57369 (2020/N) COVID-19 – Il-Portugall – Għajnuna lil TAP (1); u,
               
            
                  —
               
               
                  tikkundanna lill-Kummissjoni Ewropea għall-ispejjeż.
                  Ir-rikorrenti talbet ukoll li r-rikors tagħha jiġi ddeterminat bil-proċedura mħaffa skont l-Artikolu 23a tal-Istatut tal-Qorti tal-Ġustizzja.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka ħames motivi.
      
                  1.
               
               
                  L-ewwel motiv ibbażat fuq il-fatt li d-deċiżjoni kkontestata ma tistabbilixxix li l-għajnuna taqa’ fil-kamp ta’ applikazzjoni ratione materiae tal-Linji Gwida dwar is-Salvataġġ u r-Ristrutturar (Linji Gwida S&R). (2)
                  
               
            
                  2.
               
               
                  It-tieni motiv ibbażat fuq il-fatt li l-Kummissjoni applikat l-Artikolu 107(3)(c) TFUE b’mod żbaljat.
               
            
                  3.
               
               
                  It-tielet motiv ibbażat fuq il-fatt li d-deċiżjoni tikser il-prinċipji ta’ nondiskriminazzjoni, il-libertà ta’ provvista ta’ servizzi u l-libertà ta’ stabbiliment.
               
            
                  4.
               
               
                  Ir-raba’ motiv ibbażat fuq il-fatt li l-Kummissjoni naqset milli tibda proċedura ta’ investigazzjoni formali.
               
            
                  5.
               
               
                  Il-ħames motiv ibbażat fuq il-fatt li d-deċiżjoni kisret l-obbligu ta’ motivazzjoni tal-Kummissjoni.
               
            
         (1)  Deċiżjoni tal-Kummissjoni Ewropea (UE) tal-10 ta’ Ġunju 2020 dwar l-Għajnuna mill-Istat SA.57369 (2020/N) COVID-19 – Il-Portugall – Għajnuna lil TAP (ĠU 2020, C 228, p. 1).
      
         (2)  Il-Linji Gwida dwar l-Għajnuna mill-Istat għas-Salvataġġ u r-Ristrutturar ta’ Impriżi Mhux Finanzjarji f’Diffikultà (ĠU 2014, C 249, p. 1).